b'\n_START_ARTICLE_\nAlenka \xc5\xbdumbar Klop\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je kon\xc4\x8dala v Dravljah, gimnazijo na Gimnaziji Moste, dodiplomski \xc5\xa1tudij nadaljevala na Visoki komercialni \xc5\xa1oli Celje, podiplomski \xc5\xa1tudij pa na Fakulteti za komercialne in poslovne vede in Fakulteti za dr\xc5\xbeavne in evropske \xc5\xa1tudije. Pridobila si je naziv diplomirane ekonomistje in magistrice mednariodnih in diplomskih \xc5\xa1tudij. Leta 2004 se je pridru\xc5\xbeila uredni\xc5\xa1tvu poslovnega portala Energetika.NET. Sedaj je urednica slovenskega portala Energetika.NET, regionalnega portala Energetika.NET/SEE in prve spletne skupnosti za trajnostno bivanje Energija doma, obenem pa tudi direktorica podjetja Energetika.NET._NEWLINE_Od leta 2008 pi\xc5\xa1e knjige za otroke in mladino. Njene prve tri knjige - Poredni veveri\xc4\x8dek Dan\xc4\x8dek, Nosorog Jani je hotel leteti in Vigo i\xc5\xa1\xc4\x8de dom so iz\xc5\xa1le pri zalo\xc5\xbebi Debora._NEWLINE_Kot avtorica je novembra 2010 ustanovila tudi lastno podjetje, Eko knjiga. Istega leta je v samozalo\xc5\xbebi izdala \xc5\xa1e tri knjige - Zaljubljeni de\xc5\xbeevnik Martin, Druga\xc4\x8dna zgodba o hrastu (tudi v angl.: A Different Oak Story, soavtor pa je mo\xc5\xbe Toma\xc5\xbe) in \xc4\x8crt in Lena. Leto kasneje, 2011 je izdala knjigo \xc5\xbdabica Vanja je hotela postati miss barja Istega leta sta iz\xc5\xa1la ponatisa za knjigici, Druga\xc4\x8dna zgodba o hrastu - A Different Oak Story in \xc4\x8crt in Lena._NEWLINE_Poleti 2010 sta z mo\xc5\xbeem Toma\xc5\xbeem zasnovala zbirko "Sad Earth Collection", pod okriljem katere bosta vsako leto izdala najmanj eno knjigo na temo okoljske problematike, vselej pa bosta vanje vklju\xc4\x8devala tudi spremne besede kompetentnih ljudi. Prva knjiga v tej zbirki je Druga\xc4\x8dna zgodba o hrastu - A Different Oak Story, ki je bila dele\xc5\xbena mecenske podpore evropske poslanke Tanje Fajon. Spremne besede pri tej knjigi so prispevali evropski komisar za okolje, urednica revije National Geographica Junior in predstavnik Greenpeacea. Spremno besedo drugi knjigi v tej zbirki, Pi \xe2\x80\x93 zadnji polarni medvedek (v angl. Pi - The Last Polar Bear), pa so prispevali nekdanji izvr\xc5\xa1ni sekretar Okvirne konvencije za podnebne spremembe, evropska komisarka za podnebne spremembe in slovenska poslanka v Evropskem parlamentu dr. Romana Jordan Cizelj, ki je knjigo tudi mecensko podprla._NEWLINE_Leta 2011 je izdala prvo reporta\xc5\xbeno knjigo z naslovom Od Samsa do Bakuja.'